stanford-oval/wikipedia huggingface dataset:
מתיו פריז
פריז כהיסטוריון

משנת 1235, שבה רוג'ר מוונדובר (אנ') הפסיק את כתיבתו, המשיך פריז לכתוב את ההיסטוריה לפי התוכנית שקבע קודמו. הוא לקח חלק ניכר מהמידע ממכתבי אנשים חשובים, אותם הוא הוסיף בכתיבה, אך הפיק הרבה יותר משיחות עם עדי ראייה לאירועים. בין המקורות שלו היו ריצ'רד, האציל מקורנוול והמלך הנרי השלישי, שאיתם היה ביחסים קרובים.
המלך ידע שפריז כותב היסטוריה, ורצה שהיא תהיה מדויקת ככל האפשר. בשנת 1257, במהלך ביקור של שבוע בסנט אולבנס, הנרי שמר על הכרוניקן לצדו יומם ולילה. "הוא הנחה את עיטי" כתב פריז, "עם רצון טוב ושקדנות רבה." עם זאת הוא היה ביקורתי כלפי מדיניות המלך. הנרי ריצ'רדס לוארד מניח שפריס מעולם לא התכוון שיצירתו תקרא במתכונתה הנוכחית. מהערות שונות בכתב היד אפשר להבין כי פריז הבין את הסיכון בכתיבה ביקורתית. מצד שני, עותקים ערוכים מחדש נעשו במהלך חייו של פריז. בהם הקטעים הפוגעניים הושמטו או רוככו. בעבודתו המפורטת, "היסטוריה אנגלורום" (נכתב בערך 1253), רגשותיו האמיתיים של פריז חשופים יותר.
אנשי טבע שיבחו את תיאוריו על חיות הבר האנגליות בתקופתו, אם כי הם היו קצרים, בפרט התיאור החשוב שלו להופעה הראשון באנגליה בשנת 1254 של ציפור שיר מסוימת.
פריז כקרטוגרף

פריז הצטיין במיפוי. בין שאר מפותיו ישנן המתארות מסלול עלייה לרגל מלונדון לרומא בצורה גרפית. רצף תמונות של עיירות במסלול סימן את קצה המסע של כל יום, מה שמאפשר לצופה לדמיין ולעקוב אחר המסע כולו ולא כמו קומיקס - הישג חסר תקדים במקומות אחרים בעולם ימי הביניים. 
בחיבורו "כרוניקה מג'ורה" כלולות מפת ארץ ישראל וכן מפות ירושלים ועכו.
הערות שוליים

↑  John Allen Giles (translator), Matthew Paris' English history, from 1235 to 1273, Publ. 1852
↑  Peter Jackson, Mongols and the West, p. 58
↑  Matthew Paris, 'Matthew Paris on Staufer Italy'. In Jessalyn Bird, Edward Peters, and James M. Powell, Crusade and Christendom: Annotated Documents in Translation from Innocent III to the Fall of Acre, 1187-1291, p.405
↑  Edmund Carter (1819). The history of the county of Cambridge
↑  British Library Archives and Manuscripts catalogue:
↑  Nigel Morgan in: Jonathan Alexander & Paul Binski (eds), Age of Chivalry, Art in Plantagenet England, 1200–1400, Royal Academy/Weidenfeld & Nicolson, London 1987, Cat 437
↑  British Library Archives and Manuscripts catalogue: Cotton MS Claudius D VI, fols. 5–100
↑  http://parkerweb.stanford.edu/ (אורכב 20.07.2008 בארכיון Wayback Machine)
↑  Perry, Richard Wildlife in Britain and Ireland Croom Helm Ltd London 1978 p.134
↑  D J Hopkins, City/Stage/Globe (Oxon 2008) p. 72 and p. 198
↑  D J Hopkins, City/Stage/Globe (Oxon 2008) p. 75-6
↑  על מפת ארץ ישראל של מתיו פריז באתר הספרייה הבריטית; העתק המפה נמצא בגיליון I‏/4 באטלס ישראל
| --- | --- |
בקרת זהויות :  NLI: 987007301579705171  PLWABN: 9810616109105606  BIBSYS: 90303498  BNE: XX1746478  BnF: cb118872070 (data)  CANTIC: a19574228  CiNii: DA01845044  GND: 118578987  ICCU: PALV026046  ISNI: 0000 0001 2127 1959  LCCN: n50066825  NKC: ola2012739638  NLA: 35408840  NLG: 145956  NSK: 000387385  NTA: 071088792  RERO: 02-A000127792  SELIBR: 308830  SNAC: w6223dc5  SUDOC: 026667150  Trove: 942268  ULAN: 500006707  VcBA: 495/37398  VIAF: 34451801   WorldCat (עם VIAF): 34451801 
מיניאטורה של דמות המלך הנרי ה-1, צוירה בידי מתיו פריז
ריצ'רד מרשל (אנ'), מפיל את הרוזן הפלמי בלדווין השלישי (אנ') מסוסו בעת תחרות; ציור שוליים של מתיו פריז
עכו במפת מתיו פריז, סביבות 1250
מתיו סייטס

מתיו "מאט" סייטס (באנגלית: Matthew "Matt" Sates; נולד ב-28 ביולי 2003) הוא שחיין דרום אפריקאי, אלוף העולם בבריכת 25 מטר (מלבורן 2022) שיאן אפריקה (בריכת 25 מטר) במשחה ל-200 מטר מעורב אישי, זוכה מדליית ארד באליפות העולם בבריכת 25 מטר (מלבורן 2022) במשחה ל-400 מטר מעורב אישי ונוסף לכך, שיאן אפריקה (בריכת 25 מטר) במשחים ל-200 מטר חופשי ול-400 מטר חופשי.
ביוגרפיה

הוא לומד באוניברסיטת ג'ורג'יה.
ביוגרפיה > 2021

בתחרות שנערכה בדרבן, דרום אפריקה במאי 2021 הוא שחה 200 מטר מעורב אישי בשיא אישי של 1:57.60 דקות ובמשחה ל-100 מטר פרפר בשיא אישי חדש של 51.83 שניות וקבע את הקריטריון האולימפי.
באולימפיאדת טוקיו שנערכה בסוף יולי הוא סיים במקום 14 במשחה ל-200 מטר מעורב אישי בתוצאה של 1:58.75 דקות, בשלב המוקדמות הוא קבע תוצאה של 1:58.08 דקות ועלה במקום 15 לשלב חצי הגמר ובמקום 32 במשחה ל-100 מטר פרפר בתוצאה של 52.34 דשניות.
ביוגרפיה > 2022

באליפות העולם שנערכה בבודפשט, הונגריה ביוני 2022 הוא סיים במקום שמיני מבשחה ל-200 מטר מעורב אישי בתוצאה של 1:58.27 דקות, בשלב חצי הגמר הואקבע תוצאה של 1:57.74 דקות ועלה שמיני למשחה הגמר, במקום 11 במשחה ל-400 מטר מעורב אישי בתוצאה של 4:14.81 דקות, במקום 12 במשחה ל-200 מטר חופשי בתוצאה של 1:46.63 דקות ובמקום 41 במשחה ל-100 מטר פרפר בתוצאה חלשה עברו של 54.17 שניות.
ביוגרפיה > 2022 > אלוף עולם (בריכת 25 מטר)

באליפות העולם (בריכת 25 מטר) שנערכה במלבורן, אוסטרליה בדצמבר אותה שנה הוא זכה בשתי מדליות, זהב וארד. מדליית זהב במשחה ל-200 מטר מעורב אישי בשיא אפריקה חדש של 1:50.15 דקות, לפני קרסון פוסטר מארצות הברית (1:50.96 דקות) ופינלי נוקס מקנדה בשיא לאומי חדש של 1:51.04 דקות ומדליית ארד במשחה ל-400 מטר מעורב אישי בשיא לאומי חדש של 3:59.21 דקות, אחרי דאיה סטו מיפן (3:55.75 דקות) וקרסון פוסטר (3:57.63 דקות). נוסף לכך, הוא סיים במקום 12 במשחה ל-400 מטר חופשי בתוצאה של 3:41.05 דקות ובמקום 13 במשחה ל-200 מטר חופשי בתוצאה של 1:43.22 דקות.
ביוגרפיה > 2023

סייטס לא השתתף באליפות העולם שנערכה בפוקואוקה, יפן ביולי 2023.
שיאים אישיים > בריכה אולימפית

200 מטר חופשי: 1:45.91 דקות (2022)
100 מטר פרפר: 51.66 שניות (2023)
200 מטר פרפר: 1:55.25 דקות (2023)
200 מטר מעורב אישי:1:57.43 דקות (2022)
400 מטר מעורב אישי: 4:11.58 דקות (2022)
שיאים אישיים > בריכת 25 מטר

200 מטר חופשי: 1:40.65 דקות (2022), שיא אפריקה
400 מטר חופשי: 3:36.30 דקות (2022), שיא אפריקה
200 מטר מעורב אישי: 1:50.15 דקות (2022), שיא אפריקה
400 מטר מעורב אישי: 3:59.21 דקות (2022), שיא דרום אפריקה
נלסון סמדו

נלסון קבראל סמדו (בפורטוגזית: Nélson Cabral Semedo; נולד ב-16 בנובמבר 1993) הוא כדורגלן פורטוגלי המשחק בעמדת המגן הימני בוולברהמפטון וונדררס ובנבחרת פורטוגל.
קריירת מועדונים

סמדו התחיל את הקריירה שלו בקבוצת סינטריסה. ב-11 בינואר 2012 חתם על חוזה לחמש שנים בבנפיקה ליסבון, שנכנס לתוקף בסיום עונת 2011/2012. עם תחילת החוזה, סמדו הושאל לפטימה מהליגה הפורטוגלית השלישית עד לסיום העונה. בסיום עונת 2012/2013, חזר לבנפיקה והצטרף לקבוצת המילואים.
עם עזיבתו של מקסימיליאנו פריירה את בנפיקה בקיץ 2015, סמדו האריך את חוזהו בקבוצה עד 2021 והפך למגן הימני הבכיר של הקבוצה. ב-9 באוגוסט 2015 סמדו ערך את הופעת הבכורה שלו בבנפיקה במסגרת הגביע הפורטוגלי נגד ספורטינג ליסבון. שבוע לאחר מכן, סמדו הבקיע את שער הבכורה שלו בקבוצה הראשונה של בנפיקה במשחק הליגה נגד אשטוריל. באוקטובר 2015 נפצע בברכו הימנית בעת ששהה עם נבחרת פורטוגל ונעדר חודשיים מהמגרשים. בינואר 2016 חזר לשחק, אך איבד את מקומו בהרכב לאנדרה אלמיידה וחזר לשחק עם קבוצת המילואים. בעונת 2016/2017 סמדו חזר להרכב של בנפיקה וסיים את העונה ככדורגלן השנה בפורטוגל.
ב-14 ביולי 2017 סמדו חתם בברצלונה מליגת העל הספרדית תמורת 35 מיליון אירו.
ב-23 בספטמבר 2020 עבר סמדו לפרמייר-ליג וחתם בוולברהמפטון וונדרס בחוזה לשלוש שנים.
סמדו ערך את הופעת הבכורה שלו בוולבס והופעתו הראשונה בפרמייר ליג בתבוסה 4–0 בחוץ מול וסטהאם יונייטד ב-27 בספטמבר 2020.
קריירה בינלאומית

באוקטובר 2015 סמדו זומן לראשונה לסגל נבחרת פורטוגל. ב-11 באוקטובר 2015 סמדו ערך את הופעת הבכורה שלו בנבחרת בניצחון 1–2 נגד סרביה במסגרת מוקדמות יורו 2016. סמדו הורחק אחרי שקיבל כרטיס צהוב שני בניצחון 1–2 נגד מקסיקו במשחק על המקום השלישי במסגרת גביע הקונפדרציות 2017.
נכלל בסגל נבחרת פורטוגל לטורניר יורו 2024.
תארים > קבוצתיים

אליפות פורטוגל (2): 2015/16, 2016/17
הגביע הפורטוגלי: 2016/17
גביע הליגה הפורטוגלי: 2015/16
הסופר קאפ הפורטוגלי: 2016
אליפות ספרד (2): 2017/18, 2018/19
הגביע הספרדי: 2017/18
הסופרקאפ הספרדי: 2018
תארים > בינלאומיים

ליגת האומות: 2019
תארים > אישיים

פריצת העונה בליגת העל הפורטוגלית: 2016/17
הערות שוליים

↑  Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית)
| נבחרת פורטוגל – גביע הקונפדרציות 2017 (מקום שלישי) |
| --- | --- | --- |
|  1 פטריסיו •  2 אלווש •  3 פפה •  4 נטו •  5 גריירו •  6 פונטה •  7 רונאלדו •  8 מאוטיניו •  9 א. סילבה •  10 ב. סילבה •   11 סמדו •  12 סה • 13 דנילו •  14 ויליאם • 15 גומש • 16 פיזי • 17 נאני • 18 ז'לסון • 19 אליסאו • 20 קווארסמה • 21 סדריק • 22 בטו • 23 אדריאן • מאמן: סנטוש |  1 פטריסיו •  2 אלווש •  3 פפה •  4 נטו •  5 גריירו •  6 פונטה •  7 רונאלדו •  8 מאוטיניו •  9 א. סילבה •  10 ב. סילבה •   11 סמדו •  12 סה • 13 דנילו •  14 ויליאם • 15 גומש • 16 פיזי • 17 נאני • 18 ז'לסון • 19 אליסאו • 20 קווארסמה • 21 סדריק • 22 בטו • 23 אדריאן • מאמן: סנטוש | פורטוגל |
| נבחרת פורטוגל – יורו 2020 |
| --- | --- | --- |
|  1 פטריסיו •  2 סמדו •  3 פפה •  4 דיאש •  5 גריירו •  6 פונטה •  7 רונאלדו •  8 מאוטיניו •  9 א. סילבה •  10 ב. סילבה •   11 פרננדש •  12 לופש • 13 דנילו •  14 ויליאם • 15 רפא • 16 סאנצ'ס • 17 גדש • 18 נבש • 19 גונסלבש • 20 דאלו • 21 ז'וטה • 22 ר. סילבה • 23 פליקס • 24 אוליביירה • 25 מנדש • 26 פלהיניה • מאמן: סנטוש |  1 פטריסיו •  2 סמדו •  3 פפה •  4 דיאש •  5 גריירו •  6 פונטה •  7 רונאלדו •  8 מאוטיניו •  9 א. סילבה •  10 ב. סילבה •   11 פרננדש •  12 לופש • 13 דנילו •  14 ויליאם • 15 רפא • 16 סאנצ'ס • 17 גדש • 18 נבש • 19 גונסלבש • 20 דאלו • 21 ז'וטה • 22 ר. סילבה • 23 פליקס • 24 אוליביירה • 25 מנדש • 26 פלהיניה • מאמן: סנטוש | פורטוגל |
| נבחרת פורטוגל – יורו 2024 |
| --- | --- | --- |
|  1 פטריסיו •  2 סמדו •  3 פפה •  4 דיאש •  5 דאלו •  6 פלהיניה •  7 רונאלדו •  8 פרננדש •  9 ראמוס •  10 ב. סילבה •   11 פליקס •  12 סה • 13 דנילו •  14 אינסיו • 15 ז'. נבש • 16 נונס • 17 ליאו • 18 ר. נבש • 19 מנדש • 20 קנסלו • 21 ז'וטה • 22 קושטה • 23 ויטיניה • 24 א. סילבה • 25 נטו • 26 קונסייסאו • מאמן: מרטינס |  1 פטריסיו •  2 סמדו •  3 פפה •  4 דיאש •  5 דאלו •  6 פלהיניה •  7 רונאלדו •  8 פרננדש •  9 ראמוס •  10 ב. סילבה •   11 פליקס •  12 סה • 13 דנילו •  14 אינסיו • 15 ז'. נבש • 16 נונס • 17 ליאו • 18 ר. נבש • 19 מנדש • 20 קנסלו • 21 ז'וטה • 22 קושטה • 23 ויטיניה • 24 א. סילבה • 25 נטו • 26 קונסייסאו • מאמן: מרטינס | פורטוגל |
נלסון דה מיל

| --- | --- |

 לידה:  23 באוגוסט 1943 ג'מייקה, ארצות הברית 
 פטירה:  17 בספטמבר 2024 (בגיל 81) מינאולה, ארצות הברית 
 שם לידה:  Nelson Richard DeMille 
 מדינה:  ארצות הברית 
 שם עט:  Jack Cannon, Kurt Ladner, Brad Matthews 
 מקום לימודים:  אוניברסיטת הופסטרה, Elmont Memorial Junior – Senior High School 
 שפות היצירה:  אנגלית 
 סוגה:  ספרות פשע, מותחן, סיפור הרפתקאות 
 תקופת הפעילות:  1974–2024 (כ־50 שנה) 
 מספר צאצאים:  3 
 פרסים והוקרה:  דוקטור לשם כבוד מאוניברסיטת הופסטרה 
 
נלסון דה מיל (באנגלית: Nelson DeMille;‏ 23 באוגוסט 1943 – 17 בספטמבר 2024) היה סופר אמריקאי, שכתב ספרות מתח והרפתקאות.
ביוגרפיה

דה מיל נולד ב-23 באוגוסט 1943, בניו יורק, ארצות הברית, וגדל בגרדן סיטי שבמדינת ניו יורק. לאחר לימודיו באוניברסיטת הופסטרה, בשנת 1966, התגייס דה מיל לצבא ארצות הברית. הוא עבר הכשרה כלוחם בחיל הרגלים והוסמך כקצין בדרגת סג"ם. הוא שימש כמפקד מחלקת חי"ר בדיוויזיית הפרשים הראשונה (מוטסת) ולחם במלחמת וייטנאם. בין היתר עוטר דה מיל בכוכב הארד על גבורתו בשדה הקרב.
בשנת 1969 השתחרר מן הצבא, והשלים תואר שני במדעי המדינה באוניברסיטת הופסטרה. את פרסומו קנה דה מיל הודות לספרו הנודע ביותר, שיצא לאור בשנת 1988, "בית הספר לקסם אישי", העוסק בניסיון של הק.ג.ב בעת המלחמה הקרה להסתיר שבויים אמריקנים ממלחמת וייטנאם, ולאלצם ללמד סוכנים רוסים כיצד להתחזות לאמריקנים. ספרו "בת הגנרל" אף עובד לסרט קולנוע בכיכובו של ג'ון טרבולטה בשנת 1996.
ספריו

על נהרות בבל, הוצאת שלגי (1993) – (By the Rivers of Babylon (1978
מצב חירום, הוצאת נירם (1998) – (Mayday (1979
קתדרלה, הוצאת שלגי (1995) – (Cathedral (1981
מילת כבוד, הוצאת כרם (1987) – (Word of Honor (1985
בית הספר לקסם אישי, הוצאת מעריב, תרגמו: חיה ו-איזי מן (1991), הוצאת כתר (2015) – (The Charm School (1988
ספנסרוויל, הוצאת שלגי (1995) - (Spencerville (1994
לבד בקובה, הוצאת תכלת (2017) – (The Cuban Affair (2017
ליפול על ארון (נובלטה)
העריק, הוצאת תכלת (2021) – (The Deserter (2019
(2023) Blood Lines
ספריו > סדרת ג'ון סאטר

חוף הזהב, הוצאת שלגי (1991, 2009) – (The Gold Coast (1990
ביתי הוא מבצרי, הוצאת שלגי (2009) – (The Gate House (2008
ספריו > סדרת פול ברנר

בת הגנרל (1993) – (The General's Daughter (1992
ארץ מריבה (2002) – (Up Country (2002
הפנתר (2012) – The Panther (2012), משתף פעולה עם ג'ון קורי
ספריו > סדרת ג'ון קורי

אי המגפות (1997) – (Plum Island (1997
משחק האריה (2000) – (The Lion's Game (2000
התרסקות לילית (2005) – (Night Fall (2004
אש תופת (2006) – (Wild Fire (2006
האריה (2010) – (The Lion (2010
הפנתר (2012) – The Panther (2012), משתף פעולה עם פול ברנר
Radiant Angel (2015)
The Maze (2022)
הערות שוליים

↑  ליפול על ארון, אתר "עברית"
↑  גל פרל פינקל, הרפתקאות קובניות, באתר מקור ראשון,‏ 19 בינואר 2018
↑  אתר האינטרנט של נלסון דה מיל
↑   "בת הגנרל", במסד הנתונים הקולנועיים IMDb (באנגלית)
↑  ליפול על ארון | נלסון דה-מיל, באתר טרה ספרים הוצאה לאור | Tera Books Publishing House
| --- | --- |
בקרת זהויות :  NLI: 987007260338805171  PLWABN: 9810541511605606  BIBSYS: 98025781  BNE: XX904365  BnF: cb120571891 (data)  CiNii: DA03392199  GND: 109737369  ICCU: RAVV057106  ISNI: 0000 0001 2032 2849  LCCN: n78003040  LNB: 000017153  NDL: 00437653  NKC: jn19981000619  NLA: 36177792  NLG: 75675  NLK: KAC199606755  NSK: 000169562  NTA: 06887359X  RERO: 02-A003168613  SUDOC: 028813537  Trove: 1224680  VIAF: 107015556   WorldCat (עם VIAF): 107015556
ניתוח הקטנת חזה

| --- | --- |
לפני (שמאל) ואחרי (ימין) ניתוח להקטנת חזה
לפני (שמאל) ואחרי (ימין) ניתוח להקטנת חזה
 שיוך:  הליך רפואי, mammaplasty 
 
ניתוח הקטנת חזה (באנגלית: Breast reduction) הוא הליך כירוגי הנועד להקטין שדיים גדולים. הקטנת חזה נעשית עקב סיבות פיזיקליות, אסתטיות ופסיכולוגיות. נשים הסובלת משד מוגדל מציגות שדיים כבדים ומוגדלים הגורמים לכאבים כרוניים בראש, בצוואר, בכתפיים ובגב. חזה גדול מדי גורם לבעיות בריאותיות משניות, כמו זרימת דם לקויה, נשימה לקויה (קושי במילוי הריאות באוויר), שפשוף של עור החזה והשד התחתון והתאמה לא נכונה של בגדים. שדיים מוגדלים מתפתחים בדרך כלל במהלך התפתחות השד בגיל הבגרות אך יכולים להתפתח גם לאחר לידה, לאחר העלייה במשקל, בגיל המעבר ובכל גיל. יתר על כן, נשים רבות בעלות נטייה גנטית להתפתחות שדיים מוגדלים. קיימים גם מצבים יאטרוגניים העלולים לגרום לשדיים מוגדלים. השד הוא בלוטה אפוקרינית המשתכרת על החזה - מחוברת בפטמה ותלויה ברצועות מהחזה - שהיא חלק בלתי נפרד מהעור. הממדים והמשקל של השדיים משתנים עם הגיל, מבנה גוף והמצב גופני. שדיים קטנים עד בינוניים שוקלים כ-500 גרם, או פחות, ושדיים גדולים שוקלים כ-750–1,000 גרם.
במהלך הניתוח, המטופלת מונחת על גבי שולחן הניתוחים כך שהמנתח יכול להעלות אותה מאוחר יותר למנח ישיבה שיאפשר לו השוואה ויזואלית של השדיים, והערכה מדויקת של הסימטריה שלאחר הניתוח. תחילה, המנתח חותך את העור ורקמת השומן נשאבת מהשד. לאחר מכן, מוסרים החלקים המרכזיים, התחתונים והרוחביים של השד. לא ניתן לבצע ניתוח הקטנת חזה באמצעות שאיבת שומן בלבד לאישה שהממוגרפיה שלה מראה כי השד שלה מורכב בעיקר מבלוטות חלב והיפרטרופיות. יתר על כן, שאיבת שומן אינה אפשרית לכל לנשים שהממוגרפיה שלהן מעידה על נוכחותם של גידולים סרטניים. סיבוכים מוקדמים של ההליך כוללים זיהומים והמטומה. סיבוכים מאוחרים כוללים הפחתת נפח חזה לא מספק, שעשוי לדרוש גם ניתוח כירורגי או שאיבת שומן. כמו בהליכים אחרים לשאיבת שומן, התוצאה הסופית של הפחתת שד בשאיבת שומן בלבד מתבררת כעבור 6 חודשים לאחר הניתוח. למרות שהבצקת בדרך כלל פוחתת לאחר שבועיים ממועד הניתוח. עד כה לא דווח על מקרים של נמק רקמות.
ראו גם

ניתוח הגדלת חזה
הערות שוליים

↑  Pamplona, Djenane Cordeiro; de Abreu Alvim, Cristina (2004). "Breast Reconstruction with Expanders and Implants: A Numerical Analysis". Artificial Organs. 28 (4): 353–6. doi:10.1111/j.1525-1594.2004.47354.x. PMID 15084195.
↑  Grassley, Jane S. (2002). "Breast Reduction Surgery". AWHONN Lifelines. 6 (3): 244–9. doi:10.1111/j.1552-6356.2002.tb00088.x. PMID 12078570.
↑  Azar, Fred S.; Metaxas, Dimitris N.; Schnall, Mitchell D. (באוקטובר 2001). "A Deformable Finite Element Model of the Breast for Predicting Mechanical Deformations under External Perturbations". Academic Radiology. 8 (10): 965–975. doi:10.1016/S1076-6332(03)80640-2. PMID 11699849. {{cite journal}}:  (עזרה)
↑  Kakagia, D.; Fragia, K.; Grekou, A .; Tsoutsos, D. (2005). "Reduction mammaplasty specimens and occult breast carcinomas". European Journal of Surgical Oncology. 31 (1): 19–21. doi:10.1016/j.ejso.2004.07.026. PMID 15642421.
↑  Pitanguy, Ivo; Torres, Ernani; Salgado, Francisco; Pires Viana, Giovanni André (2005). "Breast Pathology and Reduction Mammaplasty". Plastic and Reconstructive Surgery. 115 (3): 729–34, discussion 735. doi:10.1097/01.PRS.0000152683.62899.50. PMID 15731670.
↑  de Groot, Renee M.; Kingma-Vegter, Florine; Bakker, Xander R. (2009). "Occult mammacarcinoom ontdekt na mammareductie" [Occult breast cancer discovered following breast reduction]. Nederlands Tijdschrift voor Geneeskunde (בהולנדית). 153: B314. PMID 19785796.
| --- | --- |
בקרת זהויות :  NLI: 987007551321205171  GND: 4522471-7  LCCN: sh90001763 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נזיר מג'לי

| --- | --- |
אין תמונה חופשית
 לידה:  1952 (בן 72 בערך) נצרת, ישראל
 מדינה:  ישראל ישראל
 תקופת הפעילות:  מ-1974
נזיר מג'לי (בערבית: نظير مجلي; נולד ב-1952) הוא סופר ועיתונאי ערבי ישראלי.
בין השנים 2008–2016 הגיש את מגזין החדשות בערבית "השבוע" של חברת החדשות של ערוץ 2.
ביוגרפיה

מג'לי נולד בנצרת לאב בדואי, יליד ביסאן, אשר שירת כגשש במשטרה הבריטית, ולאחר מכן כשוטר במשטרת ישראל, ולאם סורית. מג'לי שהוא מוסלמי, התחנך במוסדות הכנסייה הפרנציסקנית. החל בקריירה עיתונאית בשנת 1974 בעיתון רק"ח בשפה הערבית אל-איתיחאד, ובין השנים 1992 ל-1999 שימש כעורך העיתון. תחת הנהגתו נעשה תהליך של ליברליזציה בעיתון - האוריינטציה המפלגתית הופחתה והוכנס תוכן חדש כגון מדור ספורט, ניסיון זה באה לקיצו ב-1999 כאשר מג'לי פוטר בעקבות פרסום כתבה ביקורתית על מזכ"ל המפלגה מוחמד נפאע וויכוח על הקו האידאולוגי שהעיתון צריך לנקוט.
כיום הוא משמש כפרשן לענייני ישראל בעיתון הלונדוני "א-שרק אל-אווסט", וברשת אל-ערביה. הוא גם חבר מערכת כתב העת "ארץ אחרת" וכותב לעיתים בהארץ. לימד ניהול קונפליקטים באוניברסיטת בן-גוריון.
במאי 2003 הוביל ביחד עם הכומר אמיל שופאני, מסע של אישי ציבור ערבים ויהודים למחנה אושוויץ.
הוא השתתף בהקמת עמותת מ"זיכרון לשלום", יוזמה המקדמת היכרות של הציבור הערבי בישראל עם ההיסטוריה והפחדים של הציבור היהודי, וכך לשפר את הקשר בין האזרחים הפלסטינים למדינה בה הם חיים. מהצד היהודי מטרתה להעמיק את ההבנה לאירועי הנכבה של העם הפלסטיני על מנת לקרב את החברה היהודית לאזרחים הפלסטינים במדינה. מג'לי הוא ראש תחום חברה ערבית של מכון שחרית.
בשנת 2022 יצא לאור סיפרו של מג'לי "האחריות של המיעוט" (הוצאת שחרית – בית יוצר ישראלי וספרי חמד) העוסק בסוגיית מעמדו של המיעוט הערבי בישראל.
מג'לי מתגורר בנצרת. נשוי לאבתהאג' ואב לשלושה ילדים.
הערות שוליים

↑  מכון שחרית, עמיתים, באתר מכון שחרית (ארכיון)
| --- | --- |
בקרת זהויות :  NLI: 987007489448605171  VIAF: 53258073   WorldCat (עם VIAF): 53258073
נוגלס

ערך זה עוסק בעיר במדינת סונורה במקסיקו. אם התכוונתם למשמעות אחרת, ראו .
| --- | --- |
סמל נוגלססמל נוגלס

גבול ארצות הברית–מקסיקו, מימינו נוגלס המקסיקנית ומשמאלו נוגלס האמריקאית
 מדינה:  מקסיקו מקסיקו
 מדינה:  סונורה סונורה
 תאריך ייסוד:  1884
 גובה:  1,200 מטרים
 אוכלוסייה:  ‏
  ‑ בעיר:  261,137 (2020)
 קואורדינטות:  31°19′07″N 110°56′45″W﻿ / ﻿31.31861°N 110.94583°W﻿ / 31.31861; -110.94583
 אזור זמן:  UTC -7
 http://www.nogalessonora.gob.mx/
  מפת מיקום  מפה מפורטת   (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו נוגלס(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו נוגלס(למפת סונורה רגילה) ארמוסיו סיודד אוברגון סן לואיס ריו קולורדו נבוחואה קבורקה סינ. האוקיינוס השקט  מפרץ קליפורניה  ארצות הברית בא. קליפ.  בא. קליפ. הדר.  צ' י ו ו א ו ו ה נוגלס(למפת סונורה מוגדלת) ארמוסיו סיודד אוברגון סן לואיס ריו קולורדו נבוחואה קבורקה סינלואה האוקיינוס השקט  מפרץ קליפורניה  ארצות הברית באחה קליפורניה  באחה קליפורניה הדרומית  צ' י ו ו א ו ו ה נוגלס  he tabBackground:;tabBorder:#aaa;defaultTab:0;
ארואיקה נוגלס (בספרדית: Heroica Nogales, "נוגלס ההרואית"), או בקיצור נוגלס, היא עיר ומועצה אזורית במדינת סונורה במקסיקו. העיר נמצאת בצפון סונורה, על גבול ארצות הברית–מקסיקו, מול העיר נוגלס שבאריזונה. בתחומי המועצה האזורית מתגוררים 220,292 תושבים (נכון ל-2010).
היסטוריה

מקור השם של הערים נוגלס הוא בחווה שהתקיימה באזור באמצע המאה ה-19 ונקראה "לוס נוגלס דה אליאס". החווה נקראה על שם עצי אגוז מלך שגדלו באזור, אשר שמם בספרדית הוא "נוגלס".
ב-1880 החל להתפתח באזור מעבר גבול מסודר עם ארצות הברית ונשיא מקסיקו פורפיריו דיאס הורה להקים במקום בו נמצאת העיר בית מכס. תוך שנים ספורות הגיע לאזור קו רכבת והחלה להיווצר התיישבות סביב בית המכס. נוגלס נוסדה באופן רשמי ב-1884 בהוראת מושל סונורה והממשל של סונורה קנה את אדמות החווה כדי לאפשר לה להתרחב. ב-13 ביולי 1889 נוגלס קיבלה מעמד של עיירה וב-1920 היא קיבלה מעמד של עיר. נוגלס האמריקאית התפתחה במקביל ונוצרו קשרים מסחריים ענפים בין שתי הקהילות, כשלא הייתה הפרדה של ממש ביניהן בגבול, והרחוב שלאורכו נקרא בשני הצדדים "הרחוב הבינלאומי".
הקשרים האלו נפגעו במידה מסוימת בעקבות המהפכה המקסיקנית בעשור השני של המאה ה-20 והמתיחות האמריקאית-מקסיקנית בעקבות מברק צימרמן. המתיחות באזור הגיעה לשיא ב-27 באוגוסט 1918, כשאזרח מקסיקני חצה את הגבול בחזרה למקסיקו בלי שעבר במכס האמריקאי ובעקבות כך נורה למוות על ידי חיילים אמריקאים. המצב הסלים במהירות ותוך זמן קצר החל קרב "אמבוס נוגלס" (בספרדית: "שתי הנוגלס") בין אזרחים מקסיקנים חמושים שזעמו על המקרה עם תגבורת של מספר חיילים לבין כוח אמריקאי שהוצב בנוגלס האמריקאית. מספר חיילים אמריקאים ועשרות מקסיקנים נהרגו בקרב עד שבשלב מסוים נורה ונהרג ראש העיר של נוגלס המקסיקנית שניסה לעצור את הקרב והמקסיקנים נכנעו.
בעקבות הקרב הוחלט לבנות גדר לאורך הרחוב הבינלאומי כדי למנוע את הישנות התקרית. ב-1961 הקונגרס המקסיקני העניק לעיר את התואר "ארואיקה" (מילולית: "הרואית") כהוקרה לקרבנות המקסיקנים בקרב אמבוס נוגלס.
כלכלה

כלכלת העיר מסתמכת בעיקר על מפעלי מקילדורה (maquiladora), שבעיקר מייצאים לארצות הברית. כמו כן, בשל מעבר הגבול תיירים רבים עוברים בנוגלס בדרכם למקומות אחרים באזור סונורה ובשל כך קיימת בה גם תעשיית תיירות.
ארצות הברית מקיימת קונסוליה כללית בעיר, בנוסף לשגרירות ארצות הברית במקסיקו סיטי
תחבורה

את נוגלס משרת נמל התעופה הבינלאומי נוגלס, הנמצא מדרום לעיר.
העיר היא הקצה הצפוני של הכביש הפדרלי המקסיקני 15, שעובר דרך המדינות המערביות של מקסיקו - סונורה, סינלואה, נאיאריט וחליסקו ופונה מזרחה לכיוון מקסיקו סיטי. לאחר הגבול עם ארצות הברית הכביש מתחבר עם כביש בין-מדינתי 19 האמריקאי, הממשיך עד העיר טוסון.
ערים תאומות

ארצות הברית נוגלס, אריזונה, ארצות הברית
הערות שוליים

1 2  המועצה האזורית נוגלס, קטלוג המיקומים, המזכירות לפיתוח חברתי של מקסיקו (בספרדית).
↑  קונסוליות ארצות הברית במקסיקו Locations". U.S. Department of State, United States Diplomatic Mission to Italy. Archived from the original on 18 June 2015. Retrieved 20 June 2015.
| --- | --- |
בקרת זהויות :  NLI: 987007566706305171  GND: 4447136-1  LCCN: n81140197  MusicBrainz: c5e42aaf-a4d2-4d47-80ff-b90f766a7ccc  NARA: 10037309  SUDOC: 084348410  VIAF: 138389987   WorldCat (עם VIAF): 138389987
נחל כסיף

| --- | --- |
אין תמונה חופשית
 מידע כללי
 גובה מוצא הנהר:  קרוב ל־500 מטרים
 שפך:  נחל באר שבע
 מדינות באגן הניקוז:  ישראל 
  (למפת צפון הנגב מוגדלת) נחל כסיף(למפת צפון הנגב רגילה) נחל כסיף(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל כסיף(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל כסיף
 
נחל כסיף הוא נחל אכזב בין דרום הר חברון למדבר הנגב.
תוואי הנחל

מוצא הנחל ממוקם בגובה של קרוב ל־500 מטרים מעל פני הים, בקרבת היישוב הבדואי מכחול ובין כפרי הפזורה הבדואית, מצפון לכביש 31. הנחל זורם דרומה דרך מחלף כסייפה; לאחר מכן הוא ממשיך לאורך הגבול המערבי של המועצה המקומית הבדואית כסייפה ומייד לאחר מכן נשפך לנחל באר שבע, בגובה של כ־410 מטרים מעל פני הים.
ערך זה הוא קצרמרבנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ו.